《上政府五首》
宋代·郭印

起家白屋忝为郎，俯视同侪道亦光。
已幸十年纡赤绂，犹期一日坐黄堂。
纷纷奔竞真成笑，兀兀蠢愚但守常。
不是坤舆能厚载，敢干斧锧献猖狂。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。